ΓΡΑΠΤΗ ΕΡΩΤΗΣΗ P-3411/02

υποβολή: Nirj Deva (PPE-DE) προς την Επιτροπή

(25 Νοεμβρίου 2002)

Θέμα: Λιμός στην Αιθιοπία και στην Ερυθραία

Πρόσφατες δημοσιογραφικές πληροφορίες αναφέρουν ότι η Αιθιοπία και η Ερυθραία βρίσκονται στο χείλος μαζικού λιμού. Σε τι είδους προετοιμασίες έχει προβεί η Επιτροπή προκειμένου να αποτραπεί μια εν δυνάμει ανθρωπιστική καταστροφή·

Απάντηση του κ. Nielson εξ ονόματος της Επιτροπής

(23 Δεκεμβρίου 2002)

Από τον Ιούλιο του 2002 κυκλοφόρησαν πληροφορίες σύμφωνα με τις οποίες η καθυστέρηση και η σπανιότητα των βροχοπτώσεων σε περιοχές της Αιθιοπίας και της Ερυθραίας ήταν πιθανόν να επηρεάσουν σοβαρά τις σοδειές και να οδηγήσουν κατά τόπους σε σιτοδεία στα τέλη του έτους. Τον Οκτώβριο του 2002, ύστερα από μακροχρόνιες εποχιακές βροχές που εμφανίστηκαν με καθυστέρηση, έγινε σαφές ότι μια πιο σοβαρή ανθρωπιστική κρίση ήταν πιθανόν να εξελιχθεί, ιδιαίτερα κατά το πρώτο εξάμηνο του 2003 όταν η έλλειψη τροφίμων θα ήταν πιο αισθητή.

Οι τελευταίες εκτιμήσεις δείχνουν ότι ο πληθυσμός θα χρειαστεί κατά πάσα πιθανότητα επισιτιστική βοήθεια ύψους 2.3 εκατ. στην Ερυθραία και 11-12 εκατ. στην Αιθιοπία. Και στις δύο περιπτώσεις οι αριθμοί αυτοί περιλαμβάνουν πληθυσμούς που παρουσιάζουν χρόνια επισιτιστικά προβλήματα. Η συνολική ανταπόκριση από την Ένωση ανέρχεται σε ανθρωπιστική βοήθεια ύψους ευρώ 160 εκατ. περίπου.

Στην Ερυθραία, οιφιστάμενες δεσμεύσεις όσον αφορά τη βοήθεια τροφίμων — συμπεριλαμβανομένης κοινοτικής βοήθειας ύψους ευρώ 7.4 εκατ., που καλύπτει δημητριακά που διανεμήθηκαν στα μέσα του 2002 — θεωρούνται επαρκείς για την κάλυψη αναγκών έως το Μάρτιο του 2003.

Στην Αιθιοπία, αμέσως μετά το κάλεσμα της κυβέρνησης για άμεση επισιτιστική βοήθεια, η Επιτροπή διέθεσε τον Οκτώβριο του 2002 συνολική βοήθεια ύψους ευρώ 23 εκατ. που ισούται με 97,000 μετρικών τόνων (Mt) για την κάλυψη επισιτιστικών αναγκών έως τα τέλη του 2002. Ουσιαστικό μέρος αυτής της χρηματοδότησης (ευρώ 12 εκατ.) διοχετεύθηκε στην άμεση αγορά τροφίμων, ένα άλλο μέρος (20,000 Mt) για άμεσες ανάγκες και ηπόλοιπη ποσότητα για τηνποστήριξη ενός σχεδίου δικτύου ασφάλειας για την πρόβλεψη των πληθυσμών που κινδυνεύουν απόποσιτισμό. Ταπόλοιπα ευρώ 11 εκατ. διοχετεύθηκαν στη διανομή τροφίμων μέσω του Παγκόσμιου Επισιτιστικού Προγράμματος και μέσω συνεργασιών με μη κυβερνητικές οργανώσεις. Επιπλέον, η ανθρωπιστικήπηρεσία της Επιτροπής, (ECHO), ενέκρινε πρόγραμμα ανθρωπιστικής βοήθειας ύψους ευρώ 4 εκατ. με προορισμό κυρίως νομαδικούς, ποιμενικούς πληθυσμούς. Σημαντικά κονδύλια (ευρώ 54 εκατ.) παρέχονται επίσης μέσω του κοινοτικού προγράμματος για το 2002 — 2007 για την αναπτυξιακή βοήθεια στην Αιθιοπία με στόχο την αντιμετώπιση των διαρθρωτικών προβλημάτων που αποτελούν τα αίτια στα οποία οφείλονται οι επαναλαμβανόμενες επισιτιστικές κρίσεις στη χώρα.

Πρόσθετα κονδύλια έχουν εγκριθεί για την περιοχή Κέρας της Αφρικής για το 2003 τόσο βάσει της κοινοτικής γραμμής του προϋπολογισμού για την επισιτιστική ασφάλεια όσο και βάσει του προϋπολογισμού για ανθρωπιστική βοήθεια.

Εντωμεταξύ, ωστόσο, εντοπίζονται και άλλες πηγές ουσιώδους συμπληρωματικής χρηματοδότησης με στόχο να επιτραπεί η κανονική και έγκαιρη διανομή πρόσθετης επισιτιστικής και ανθρωπιστικής βοήθειας που ενδέχεται να χρειαστεί στις αρχές του 2003.